text: Tre familiemedlemmer sendes i fængsel for dødsvold
  19 januar 2018 kl. 13.41
  Tre familiemedlemmer bliver nu tildelt straf efter en episode for vold med døden til følge.
  En 22-årig mand er idømt fængsel i syv år, mens hans mor og onkel er idømt fængsel i seks år i en sag om dødsvold mod en 50-årig mand.
  Tre familiemedlemmer sendes i fængsel for dødsvold.
  Retsformand, Retten i Kolding: "Volden har været omfattende, og I har været tre om det. Det er en skærpende omstændighed, lyder det fra retsformanden."
  En 22-årig mand idømmes fængsel i syv år, mens hans mor og onkel skal seks år i fængsel for dødsvold mod en 50-årig mand.
  Det har et enigt nævningeting ved Retten i Kolding afgjort.
  De tre familiemedlemmer – Alex-Sebastian Pavia Vohlert, Ella Margrethe Vohlert og Jesper Kristian Vohlert – blev tidligere fredag fundet skyldige i grov vold med døden til følge.
  De sparkede og trampede manden så voldsomt, at han døde af det, slog retten fast.
  Offeret blev fundet død i en lejlighed i Fredericiagade i Vejle 29. april sidste år.
  Manden var efter lægernes opfattelse blevet udsat for slag og spark mod overkrop og hoved. Desuden var der taget halsgreb på ham.
  Samlet set havde han flere end 50 læsioner på kroppen.
  - Volden har været omfattende, og I har været tre om det. Det er en skærpende omstændighed, lyder det fra retsformanden.
  Det er uklart, hvad der var motivet for volden.
  Kvinden kendte offeret og havde på dagen, da overfaldet fandt sted, været på indkøbstur til Tyskland sammen med ham.
  Et vidne har forklaret, at der opstod skænderi mellem de to om betalingen for varerne.
  Da den afdøde om aftenen indfandt sig i kvindens lejlighed for at aflevere varerne fra indkøbsturen, kom det til håndgemæng og tumult.
  Dommere og nævninger har ikke kunnet fastslå, hvem der gjorde hvad, og derfor er alle tre blevet fundet skyldige i at have udøvet grov vold.
  Retten har dog ikke fundet beviser for, at de tiltalte havde forsæt til at slå manden ihjel, og derfor har man frifundet dem for manddrab.
  Anklager Anja Hedegaard havde i sin procedure krævet de tre tiltalte idømt mindst otte års ubetinget fængsel.
  To af de dømte oplyser, at de modtager dommen, mens den tredje oplyser via sin forsvarsadvokat, at han udbeder sig betænkningstid i forhold til en eventuel anke.
  